Cristòfol Sorní i El Pouet, primers premis d’Especial a Burjassot
2025-07-24

Escampats per tots els barris de Burjassot ja llueixen els 26 monuments que enguany han plantat les 13 comissions falleres del municipi. Però solament dos podien alçar-se amb el premi més anhelat, el Primer Premi de la Secció Especial, atorgat per l’Ajuntament de Burjassot.

En el marc de la celebració de l’Ofrena de Flors a la Patrona de Burjassot, dues comissions falleres arribaven a la Plaça de l’Ajuntament amb doble emoció, la pròpia d’ofrendar a la Patrona i la de rebre, de mans de l’Alcalde de Burjassot, el Primer Premi de la Secció Especial al seu monument. Van ser les comissions de Cristòfol Sorní- Maestre Ferran Martí, primer premi en monument gran, amb la seua falla “A mi la legió” i Plaça del Pouet, primer premi en monument infantil, amb el lema “Embruixos simbòlics”

La resta de premis de la Secció Especial ha quedat repartits de la següent manera: en monument gran, el segon premi ha sigut para Pi i Margall- Arturo Cervellera, el tercer premi per a Espartero- Mestre Plasència i el quart premi per a Mariano Benlliure- Sèquia de Tormos . En monument infantil, el segon premi ha anat a parar a la falla Espartero- Mestre Plasència, el tercer premi ha sigut para Mariano Benlliure- Sèquia de Tormos mentre que el quart premi s’ha quedat a Nàquera- Lauri Volpi.